b'\n_START_ARTICLE_\nAnna Hagman\n_START_PARAGRAPH_\nAnna Josefina Hagman (27. joulukuuta 1895 \xe2\x80\x93 18. huhtikuuta 2006) oli Suomen vanhin asukas ja kaikkien aikojen nelj\xc3\xa4nneksi pisimp\xc3\xa4\xc3\xa4n el\xc3\xa4nyt suomalainen, jonka elinaika on pystytty varmasti osoittamaan._NEWLINE_Anna Hagman syntyi Saltvikin Vassb\xc3\xb6len kyl\xc3\xa4ss\xc3\xa4 Ahvenanmaalla. H\xc3\xa4nen vanhempansa olivat Magnus Robert Nordstr\xc3\xb6m (s. 14. joulukuuta 1859 \xc3\x85sg\xc3\xa5rda, Saltvik) ja Albertina Josefina \xc3\x96hman (s. 2. marraskuuta 1864 Vassb\xc3\xb6le, Saltvik). Hagman asui kotonaan Vassb\xc3\xb6less\xc3\xa4 satavuotiaaksi asti ja vietti viimeiset elinvuotensa Sunnanbergin hoitokodissa Saltvikissa. H\xc3\xa4nest\xc3\xa4 tuli Suomen vanhin elossa oleva asukas 31. joulukuuta 2005, jolloin Hilda H\xc3\xa4kkinen kuoli T\xc3\xb6ys\xc3\xa4ss\xc3\xa4 111-vuotiaana. Hagman kuoli 18. huhtikuuta 2006 Saltvikissa 110-vuotiaana ja oli Suomen vanhin elossa oleva asukas 108 p\xc3\xa4iv\xc3\xa4n ajan. Hagmanin kuoltua Suomen vanhin ihminen oli P\xc3\xb6yty\xc3\xa4ll\xc3\xa4 asunut Elsa Vilhelmiina Tilkanen, joka syntyi 26. syyskuuta 1896.'